

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ την 15/06/2023**

**ΠΡΟΓΡΑΜΜΑ  ΠΕΜΠΤΗΣ  15/06/2023**

…..

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**18:30**  |  **Εντός Κάδρου  (E)**  

**Έτος παραγωγής:** 2023

**«Απόκτηση Ελληνικής Ιθαγένειας»**
**Eπεισόδιο**: 2

|  |  |
| --- | --- |
| Ψυχαγωγία / Γαστρονομία  | **WEBTV** **ERTflix**  |

**19:00**  |  **ΠΟΠ Μαγειρική (ΝΕΟ ΕΠΕΙΣΟΔΙΟ)**   **(Τροποποίηση προγράμματος)**

ΣΤ' ΚΥΚΛΟΣ

**Έτος παραγωγής:** 2023

Η αγαπημένη εκπομπή «ΠΟΠ Μαγειρική» έρχεται ανανεωμένη και απολαυστική για τον 6ο της κύκλο!

Καινούργια, αλλά και γνώριμα προϊόντα πρώτης ποιότητας έρχονται να πάρουν τη θέση τους και να μεταμορφωθούν σε πεντανόστιμες συνταγές!

Ο δημιουργικός σεφ Ανδρέας Λαγός, με πρωτότυπες ιδέες, πανέτοιμος να μοιραστεί για ακόμη μια φορά απλόχερα τις γνώσεις του για τις εξαιρετικές πρώτες ύλες του τόπου μας με τους τηλεθεατές.

Η αγάπη και ο σεβασμός του για τα άριστα ελληνικά προϊόντα Π.Ο.Π και Π.Γ.Ε αλλά και για τους τοπικούς θησαυρούς, αποτελούν το μονοπάτι για την προβολή του γευστικού πλούτου της ελληνικής γης.

Φυσικά, το φαγητό γίνεται νοστιμότερο με καλή παρέα και μοίρασμα, για τον λόγο αυτό, στη φιλόξενη κουζίνα της «ΠΟΠ Μαγειρικής» θα μας κάνουν συντροφιά δημοφιλείς και αγαπημένοι καλεσμένοι που, με μεγάλη χαρά, θα συμμετέχουν στο μαγείρεμα και θα δοκιμάσουν νέες και εύγευστες συνταγές!

**«Έλενα Γαλύφα, κοπανιστή, κρόκος Κοζάνης, τόνος Αλοννήσου»**
**Eπεισόδιο**: 22

Με τα απαράμιλλα προϊόντα Π.Ο.Π και Π.Γ.Ε στην διάθεση του ο εξαιρετικός σεφ Ανδρέας Λαγός ετοιμάζει ξεχωριστές νοστιμιές που θα ικανοποιήσουν και τον πιο απαιτητικό ουρανίσκο.

Η νόστιμη μαγειρική θέλει φυσικά και καλή παρέα, σήμερα ο σεφ μας υποδέχεται στη φιλόξενη κουζίνα της "ΠΟΠ Μαγειρικής" ένα πολύ κεφάτο κορίτσι, την instagrammer Έλενα Γαλύφα, πανέτοιμη να εξερευνήσει το μαγικό κόσμο των γεύσεων!

Σεφ και καλεσμένη σηκώνουν τα μανίκια και δημιουργούν υπέροχα πιάτα που εντυπωσιάζουν με την νοστιμιά και την εμφάνισή τους!

Το μενού περιλαμβάνει: Brulee Κοπανιστή, κρέμα με μπαχαρικά και κρόκο Κοζάνης και τέλος, τόνος Αλοννήσου "γιουβαρλάκια".

Παρουσίαση-επιμέλεια συνταγών: Ανδρέας Λαγός
Σκηνοθεσία: Γιάννης Γαλανούλης
Οργάνωση παραγωγής: Θοδωρής Σ.Καβαδάς
Αρχισυνταξία: Μαρία Πολυχρόνη
Δ/νση φωτογραφίας: Θέμης Μερτύρης
Διεύθυνση παραγωγής: Βασίλης Παπαδάκης
Υπεύθυνη Καλεσμένων- Δημοσιογραφική επιμέλεια: Δήμητρα Βουρδούκα
Παραγωγή: GV Productions

|  |  |
| --- | --- |
| Ντοκιμαντέρ / Τρόπος ζωής  | **WEBTV** **ERTflix**  |

**20:00**  |  **Κλεινόν Άστυ - Ιστορίες της πόλης  (E)**   **(Τροποποίηση προγράμματος)**

Β' ΚΥΚΛΟΣ

**Έτος παραγωγής:** 2021

Το «ΚΛΕΙΝΟΝ ΑΣΤΥ – Ιστορίες της πόλης», στον 2ο κύκλο του, συνεχίζει μέσα από την ΕΡΤ2 το συναρπαστικό τηλεοπτικό του ταξίδι σε ρεύματα, τάσεις, κινήματα, ιδέες και υλικά αποτυπώματα που γέννησε και εξακολουθεί να παράγει ο αθηναϊκός χώρος στα πεδία της μουσικής, της φωτογραφίας, της εμπορικής και κοινωνικής ζωής, της αστικής φύσης, της αρχιτεκτονικής, της γαστρονομίας…

Στα 16 ολόφρεσκα επεισόδια της σειράς ντοκιμαντέρ που θέτει στο επίκεντρό της το «γνωστό άγνωστο στόρι» της ελληνικής πρωτεύουσας, το κοινό παρακολουθεί μεταξύ άλλων την Αθήνα να ποζάρει στο φωτογραφικό φακό παλιών και νέων φωτογράφων, να γλυκαίνεται σε ζαχαροπλαστεία εποχής και ρετρό «γλυκοπωλεία», να χιλιοτραγουδιέται σε δημιουργίες δημοφιλών μουσικών και στιχουργών, να σείεται με συλλεκτικά πλέον βινύλια από τα vibes της ανεξάρτητης μουσικής δισκογραφίας των ‘80s, να αποκαλύπτει την υπόγεια πλευρά της με τις μυστικές στοές και τα καταφύγια, να επινοεί τα εμβληματικά της παγκοσμίως περίπτερα, να υποδέχεται και να αφομοιώνει τους Ρωμιούς της Πόλης, να φροντίζει τις νεραντζιές της και τα άλλα καρποφόρα δέντρα της, να αναζητεί τους χαμένους της συνοικισμούς, να χειροκροτεί τους καλλιτέχνες των δρόμων και τους ζογκλέρ των φαναριών της…

Στη 2η σεζόν του, το «ΚΛΕΙΝΟΝ ΑΣΤΥ – Ιστορίες της πόλης» εξακολουθεί την περιπλάνησή του στον αστικό χώρο και χρόνο, περνώντας από τα κτίρια-τοπόσημα στις πίσω αυλές κι από τα μνημεία στα στέκια και τις γωνιές ειδικού ενδιαφέροντος, ζουμάροντας πάντα και πρωτίστως στους ανθρώπους. Πρόσωπα που χάραξαν ανεπαίσθητα ή σε βάθος την κοινωνική γεωγραφία της Αθήνας και άφησαν το ίχνος τους στην κουλτούρα της αφηγούνται στο φακό τις μικρές και μεγάλες ιστορίες τους στο κέντρο και τις συνοικίες της.

Κατά τον τρόπο που ήδη αγάπησαν οι πιστοί φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο 2ος κύκλος του «ΚΛΕΙΝΟΝ ΑΣΤΥ – Ιστορίες της πόλης», συμβάλλοντας με τον τρόπο τους στην κατανόηση, το στοχασμό και ενίοτε τον αναστοχασμό του πολυδιάστατου φαινομένου που λέγεται «Αθήνα».

**«Τα Ζαχαροπλαστεία - Ένα οδοιπορικό στη γλυκιά Αθήνα»**
**Eπεισόδιο**: 6

Ήδη στην Αθήνα, από τα τέλη του 19ου και στις αρχές του 20ού αιώνα, θαμώνες ζαχαροπλαστείων, καθισμένοι στις καρέκλες απολαμβάνουν τον ζεστό ήλιο και γεύονται τα γλυκά παιχνίδια της ζάχαρης με το γάλα, το βούτυρο, το αλεύρι: λουκούμια, μπακλαβάδες, γαλακτομπούρεκα, σαραγλί, ραβανί, πάστες, εκλέρ, προφιτερόλ, παγωτά… Μυρωδιές, χρώματα και αχνός ζεστού καφέ.

Η ελληνική πρωτεύουσα έχει αρχίζει να υιοθετεί συνήθειες και τρόπους ευρωπαϊκών μεγαλουπόλεων κι έτσι δεν αργούν να κάνουν την εμφάνισή τους τα «δυτικότροπα» ζαχαροπλαστεία, «αληθινά στολίδια» της πόλης.

Χώροι πολυσύχναστοι που έφερναν σε επικοινωνία διαφορετικά κοινωνικά στρώματα, χώροι συνάντησης, κουβέντας, πολιτικής συζήτησης, ζυμώσεων, νέων ιδεών και βεβαίως γνωριμιών, τα ζαχαροπλαστεία υπήρξαν μια ολόκληρη εποχή για την Αθήνα κάτι παραπάνω από το μέρος που θα γευτείς ένα λαχταριστό γλύκισμα. Ήταν τόποι «πολλαπλών εμπειριών», το «ζωντανό κύτταρο της πόλης» και «μικρές ακαδημίες πολιτισμού».

Στο επεισόδιο «Τα ζαχαροπλαστεία – Οδοιπορικό στη γλυκιά Αθήνα» το Κλεινόν Άστυ – Ιστορίες της πόλης ταξιδεύει το κοινό από το πρώτο ζαχαροπλαστείο, στην οδό Αιόλου, του Λερίου, στα χρόνια του Όθωνα και τα εμβληματικα γλυκισματοπωλεία του Ζαχαράτου, του Ζαγορίτη, του Παυλίδη, του Τσίτα έως τα ιστορικά ζαχαροπλαστεία που επιβιώνουν μέχρι τις μέρες μας με τις πατροπαράδοτες συνταγές τους και την πατίνα του χρόνου γοητευτική τους προίκα.

Τηλεθεατές και τηλεθεάτριες θα ταξιδέψουν σε εποχές που το …delivery των γαλακτοκομικών και γλυκισμάτων γινόταν με μόνιππο, με ποδήλατο ή με τα πόδια, θα επισκεφθούν τα «Δαρδανέλλια», στην αρχή της Πανεπιστημίου, όπου από τη μια μεριά ήταν το ζαχαροπλαστείο του Γιαννάκη κι από την άλλη το Ντορέ και θα μάθουν γιατί βαφτίστηκε έτσι το στενό πέρασμα, θα ανακαλύψουν σε πιο πασίγνωστο ζαχαροπλαστείο σέρβιραν γλυκά Γερμανοί κατάσκοποι, θα θυμηθούν το «Πέτρογκραδ» και τη Μαίρη Λω, αλλά και τα κατάμεστα τραπεζάκια του «Φλόκα» και του «Ζόναρς» της δεκαετίας του ’60, τότε που «όπου πετύχαινες τραπέζι καθόσουν».

Μέσα από τις ιστορίες των ανθρώπων, των θρυλικών χώρων και των δελεαστικών επιδορπίων, η Αθήνα ξετυλίγει την πιο «γλυκιά» της μνήμη, στο πιο ζαχαρένιο οδοιπορικό του «Κλεινόν Άστυ».

Ξεναγοί μας με αλφαβητική σειρά οι:

Ηλίας Αποστόλογλου (Συνταξιούχος Ζαχαροπλάστης), Αλεξανδρα Αλεξανδράκη (κόρη Κάρολου Ζωναρά), Βασίλης Ασημακόπουλος (Ζαχαροπλάστης – Ιδιοκτήτης), Δημήτρης Ασημακόπουλος (Ζαχαροπλαστείο «Αφοί Ασημακόπουλοι»), Γιώργος Βάρσος (Ιδιοκτήτης Ζαχαροπλαστείου), Νίκος Βατόπουλος (Δημοσιογράφος), Παναγιώτης Γιαννάτος (Θαμώνας «Βάρσου»), Θανάσης Κάππος (Συγγραφέας), Αθανάσιος Καραγεώργος (Ιδιοκτήτης «Στάνης»), Τόνια Καφετζάκη (Ιστορικός – Εκπαιδευτικός), Γιώργος Κυριακόπουλος (Συγγραφέας), Ορέστης Μαργαρίτης (Θαμώνας «Βάρσου»), Δώρα Μέντη (Εκπαιδευτικός - Τμ. Φιλολογίας Πανεπιστημίου Αθηνών), Θανάσης Παπασπύρου (Εμπορικός Διευθυντής «Papaspirou»), Κωσταντίνος Παπασπύρου (Διευθύνων Σύμβουλος «Papaspirou»), Σταύρος Παπουτσής (Ιδιοκτήτης Ζαχαροπλαστείου «Χαρά»), Βασίλειος Πετράκης (Πελάτης «Désiré»), Γιάννης Σταθόπουλος (Ιδιοκτήτης «Désiré»)

Σενάριο – Σκηνοθεσία: Μαρίνα Δανέζη
Διεύθυνση φωτογραφίας: Δημήτρης Κασιμάτης – GSC
Β’ Κάμερα: Φίλιππος Ζαμίδης
Μοντάζ: Παντελής Λιακόπουλος
Ηχοληψία: Κώστας Κουτελιδάκης
Μίξη Ήχου: Δημήτρης Μυγιάκης
Διεύθυνση Παραγωγής: Τάσος Κορωνάκης
Σύνταξη: Χριστίνα Τσαμουρά – Δώρα Χονδροπούλου Έρευνα Αρχειακού Υλικού: Νάσα Χατζή
Οργάνωση Παραγωγής: Ήρα Μαγαλιού - Στέφανος Ελπιζιώτης
Μουσική Τίτλων: Φοίβος Δεληβοριάς
Τίτλοι αρχής και γραφικά: Αφροδίτη Μπιτζούνη
Εκτέλεση Παραγωγής: Μαρίνα Ευαγγέλου Δανέζη για τη Laika Productions

Μια παραγωγή της ΕΡΤ ΑΕ - 2021

(Η ενημερωτική εκπομπή “ΕΚΛΟΓΕΣ 2023 – Η ΩΡΑ ΤΩΝ ΑΡΧΗΓΩΝ” δεν θα μεταδοθεί)

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**21:00**  |  **Ειδήσεις  (M) (Τροποποίηση προγράμματος)**

**(Σύντομο Δελτίο Ειδήσεων)**

(“ΕΚΛΟΓΕΣ 2023 – ΤΟ DEBATE ΤΩΝ ΠΟΛΙΤΙΚΩΝ ΑΡΧΗΓΩΝ” δεν θα μεταδοθεί)

|  |  |
| --- | --- |
| Αθλητικά / Μπάσκετ  | **WEBTV**  |

**21:15**  |  **Basket League: Play Off | ΠΑΝΑΘΗΝΑΪΚΟΣ - ΟΛΥΜΠΙΑΚΟΣ | Τελικός, 4ος Αγώνας  (Z)**

**(Αλλαγή ώρας)**

Οι αγώνες play offs του πρωταθλήματος της Basket League και η στέψη του πρωταθλητή της χρονιάς είναι στην ΕΡΤ.
Οι σημαντικότεροι αγώνες, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.

Πάρτε τώρα θέση στις κερκίδες για το τζάμπολ της κάθε συναρπαστικής αναμέτρησης...

|  |  |
| --- | --- |
| Ντοκιμαντέρ / Βιογραφία  | **WEBTV**  |

**23:30**  |  **Μονόγραμμα  (E)**   **(Αλλαγή ώρας)**

**«Θανάσης Σπυρόπουλος (Θέατρο Σκιών - καραγκιοζοπαίχτης)» - Αφιέρωμα στη μνήμη του**

Η τέχνη του Θεάτρου Σκιών αποτελεί σπουδαίο και πολύτιμο κεφάλαιο της παράδοσης κι ασφαλώς γνήσια έκφραση του λαϊκού μας πολιτισμού.

Αναφερόμαστε στον Καραγκιόζη που είναι μια γνήσια και γι’ αυτό εθνική καλλιτεχνική έκφραση. Βαθύτατα ελληνικός, σπουδαίος εκφραστής της λαϊκής μας συνείδησης συνδέθηκε με τα μύρια όσα προβλήματα του ελληνισμού και εξέφρασε τα πάθη, τις προσδοκίες, τις χαρές και τα οράματά του.

Ανθρώπινος, θυμόσοφος, παιδαγωγικός, καλοσυνάτος, αιχμηρός, κατατρεγμένος, εγωιστής, συμβολικός, ανατρεπτικός, ετοιμόλογος, φτωχός, ηρωικός. Κι όλα αυτά δεμένα με στοιχεία κωμικά - αριστοφανικά, που πάντα συγκινούσαν και εξακολουθούν να συγκινούν όλες τις ευαίσθητες παιδικές ψυχές κι όχι μόνο αυτές.

Ζωντανή ιστορία του ελληνικού Θεάτρου Σκιών είναι ο κορυφαίος σήμερα ερμηνευτής του, ο Θανάσης Σπυρόπουλος.

Γεννήθηκε το 1931, στο Κοπανάκι της Μεσσηνίας και ο πατέρας του είχε καφενείο, χώρο όπου έδιναν τις παραστάσεις τους οι Καραγκιοζοπαίχτες, που περιόδευαν στις επαρχιακές πόλεις και κυρίως στα χωριά. Εκεί πρωτοείδε Καραγκιόζη και μαγεύτηκε από «το πανί, τις φιγούρες, το φωτισμό» κι ήταν τα στοιχεία ερεθίσματα -που παρά την αντίθετη άποψη του πατέρα του- τον ώθησαν σε ηλικία 14-15 ετών να γίνει βοηθός-μαθητής του Καραγκιοζοπαίχτη Βασίλη Φιλντισάκου.

Ο Θανάσης Σπυρόπουλος αναφέρεται στην πορεία της ζωής του, αποκαλύπτει την τέχνη και την τεχνική δημιουργίας της κάθε φιγούρας, τον τρόπο εκφοράς του λόγου όταν παίζει με πολλές διαφορετικές φωνές, μιλά για τις σχολές του Θεάτρου Σκιών και αναφέρεται στους πρωτοπόρους: Αντώνη Μόλλα, Μήτσο Μανωλόπουλο, Χαρίδημο κ.ά.

Αναφέρει πως συνειδητοποίησε την ανάγκη ανανέωσης κι άρχισε να γράφει έργα «Ο Καραγκιόζης οικολόγος», «Ο Καραγκιόζης και το μαγικό δέντρο», «Ο Καραγκιόζης στον Ο.Η.Ε.», «Ο Καραγκιόζης παντού», ηρωικά θέματα, τα «Ρεμπέτικα», έργα από την ελληνική Μυθολογία και εκατοντάδες άλλα.

Ο Θανάσης Σπυρόπουλος είναι συλλέκτης με μεγάλη συλλογή από φιγούρες, από όλους τους καραγκιοζοπαίχτες, έχει εκδώσει σειρά βιβλίων και κατέγραψε σε dvd δεκάδες έργα του.

Ακόμα, διετέλεσε επί 16 χρόνια πρόεδρος του Πανελλήνιου Σωματείου Θεάτρου Σκιών. Σήμερα λειτουργεί δυο θεατρικές σκηνές με τακτικές παραστάσεις: το «Σπυροπούλειο» στους Αγίους Αναργύρους και στη Λαμπρινή.

Παρουσίαση: Γιώργος και Ηρώ Σγουράκη
Σκηνοθεσία: Νίκος Σγουράκης
Ηχοληψία: Νίκος Παναγοηλιόπουλος
Διεύθυνση παραγωγής: Στέλιος Σγουράκης

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**00:00**  |  **Στο Κέντρο Οι Εκλογές**   **(Τροποποίηση προγράμματος)**

Στον δρόμο προς τις εκλογές, η ΕΡΤ έχει ως βασική προτεραιότητα τον πολιτικό διάλογο. Στο πλαίσιο αυτό, ο Γιώργος Κουβαράς και η εκπομπή «Στο Κέντρο Οι Εκλογές», φιλοξενούν εκπροσώπους των πολιτικών κομμάτων και δημοσιογράφους σ’ ένα πολιτικό debate με συγκεκριμένους κανόνες, που δημιουργούν τις συνθήκες για έναν ελεύθερο, πλουραλιστικό και ουσιαστικό διάλογο. Καθώς ο χρόνος μετράει αντίστροφα για τις εκλογές, η εκπομπή «Στο Κέντρο Οι Εκλογές», βάζει… χρονόμετρο και απαιτεί καθαρές απαντήσεις.

**Eπεισόδιο**: 15
Παρουσίαση: Γιώργος Κουβαράς
Αρχισυνταξία: Κατερίνα Δούκα
Δημοσιογραφική Έρευνα: Ολυμπιάδα Μαρία Ολυμπίτη
Σκηνοθεσία: Μαρία Ανδρεαδέλλη
Δημοσιογράφος Παραγωγός: Εβελίνα Μπουλούτσου
Διεύθυνση Παραγωγής: Ξένια Ατματζίδου

|  |  |
| --- | --- |
| Ψυχαγωγία  | **WEBTV** **ERTflix**  |

**01:00**  |  **Μουσικό Κουτί  (E)**   **(Τροποποίηση προγράμματος)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.

Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.

Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.

«Η μουσική συνεχίζει να μας ενώνει» στην ΕΡΤ1 !

**«Αφιέρωμα στην Ευτυχία Παπαγιαννοπούλου» Καλεσμένη η Φωτεινή Βελεσιώτου, ο Γιάννης Παπαγεωργίου, ο Αλέξανδρος Κτιστάκης και ο Αλέξης Πολυζωγόπουλος**

Με τους στίχους της «μίλησε» κατευθείαν στην καρδιά μας, μας έκανε να συγκινηθούμε, να χαμογελάσουμε, να ερωτευτούμε και ν’ αναλογιστούμε...
Τα τραγούδια της Ευτυχίας Παπαγιαννοπούλου έρχονται στο Μουσικό Κουτί.

Ο Νίκος Πορτοκάλογλου και η Ρένα Μόρφη υποδέχονται τη Φωτεινή Βελεσιώτου, τον Γιάννη Παπαγεωργίου και τον Αλέξανδρο Κτιστάκη για να ερμηνεύσουν τα τραγούδια της. Αναμνήσεις από την ζωή δίπλα στην γιαγιά του μοιράζεται μαζί μας ο εγγονός της, Αλέξης Πολυζωγόπουλος!

H ζωή της βγαλμένη από ταινία! Έγραψε για όνειρα απατηλά, γυάλινους κόσμους, μίλησε για τις δύο πόρτες της ζωής και έζησε σαν τον ΑΗΤΟ ΧΩΡΙΣ ΦΤΕΡΑ!

Ένα ξεχωριστό Μουσικό Κουτί που είναι αφιερωμένο σε μια σπουδαία στιχουργό και συναρπαστική προσωπικότητα, που κατόρθωσε με το ταλέντο της να μετουσιώσει μια δύσκολη, τραγική ζωή και να προσφέρει σε όλους μας λίγη ευτυχία μέσα από τα τραγούδια της!

«Οι περισσότερες μεγάλες επιτυχίες της έως το ’60 δεν είχαν την υπογραφή της. Μέχρι που εμφανίζεται ο Μ.Χατζιδάκις με το ΑΗΤΟΣ ΧΩΡΙΣ ΦΤΕΡΑ και για πρώτη φορά βάζει το όνομά της δίπλα στο δικό του και της δίνει ποσοστά 50 -50. Αυτό δεν υπήρχε μέχρι τότε διότι ο στιχουργός ήταν υποδεέστερος» λέει στη συνέντευξή του ο εγγονός της Αλέξης Πολυζωγόπουλος και συνεχίζει «Τα πρώτα τραγούδια που θυμάμαι να ακούγονται στο σπίτι είναι το ΠΑΛΙΟΣΠΙΤΟ ΕΤΟΥΤΟ», «ΠΗΡΑ ΤΗ ΣΤΡΑΤΑ ΚΑΙ ΕΡΧΟΜΑΙ» και ταυτόχρονα ΑΝΤΙΛΑΛΟΥΝΕ ΤΑ ΒΟΥΝΑ… Ο Α.Καλδάρας είναι αυτός που αρνήθηκε να αγοράσει τραγούδι της Ευτυχίας… Τον εκλιπαρούσε αλλά ο Καλδάρας της έλεγε «Ευτυχία το ποσοστό σου!»

«Η λιτότητα, η δύναμη, η ευαισθησία και η ειλικρίνεια του λόγου της ήταν για μένα πάντα μάθημα και πρότυπο. Πρόκειται για μια μεγάλη ποιήτρια που επέλεξε τελικά να εκφραστεί και να δώσει τα αριστουργήματά της μέσα από την ταπεινή και φαινομενικά απλή μορφή του λαϊκού τραγουδιού...» σημειώνει στην εισαγωγή του ο Νίκος Πορτοκάλογλου.

Στο jukebox της εκπομπής παίζονται τα «διαμάντια» που έγραψε η Ευτυχία Παπαγιαννοπούλου αλλά και τα τραγούδια άλλων συνθετών που η ίδια αγαπούσε!

Ιδέα, Kαλλιτεχνική Επιμέλεια: Νίκος Πορτοκάλογλου
Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Photo Credits : Μανώλης Μανούσης/ΜΑΕΜ
Εκτέλεση παραγωγής: Foss Productions μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**03:00**  |  **Ειδήσεις - Αθλητικά - Καιρός  (M)**

|  |  |
| --- | --- |
| Ταινίες  | **WEBTV** **ERTflix**  |

**04:00**  |  **4 Μαύρα Κοστούμια - Ελληνικός Κινηματογράφος**  

**Έτος παραγωγής:** 2010
**Διάρκεια**: 85'

Ελληνική ταινία μυθοπλασίας |Κωμωδία, Δρόμου

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**